เงินบาทเปิด 30.86/88
ธนาคารซีไอเอ็มบีไทย รายงาน เงินบาทเปิด 30.86/88 ตลาดรอผลการลงประชามติแก้ปัญหาหนี้ของรัฐบาลกรีซ
30 ต.ค. 2565

ธนาคารซีไอเอ็มบีไทย รายงาน เงินบาทเปิด 30.86/88 ตลาดรอผลการลงประชามติแก้ปัญหาหนี้ของรัฐบาลกรีซ
นักบริหารเงินธนาคารซีไอเอ็มบี ไทย จำกัด เปิดเผยว่า เช้านี้เงินบาทเปิดที่ระดับ 30.86/88 บาท/ดอลลาร์ จากวานนี้ที่ปิดตลาดที่ระดับ 30.80/82 บาท/ดอลลาร์ 
ส่วนความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 78.03/09 เยน/ดอลลาร์ จากเย็นวานนี้ที่ปิดตลาดที่ระดับ 78.02/07 เยน/ดอลลาร์ ส่วนเงินยูโรอยู่ที่ระดับ 1.3675/3680 ดอลลาร์/ยูโร จากวานนี้ที่ปิดตลาดที่ระดับ 1.3760/3762 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.80-31.00 บาท/ดอลลาร์ ยังให้ติดตามสถานการณ์ทางยุโรปที่จะมีการลงประชามติแผนของรัฐบาลกรีซในวันศุกร์นี้ ส่วนปัญหาน้ำท่วมยังไม่มีความชัดเจน เพราะส่วนใหญ่ยังเชื่อว่าน้ำจะลด
วันนี้ วันพฤหัสบดี ธนาคารกลางสหรัฐ (เฟด) เปิดเผยตัวเลขประมาณการครั้งที่สองของประสิทธิภาพการผลิตและต้นทุนแรงงานต่อหน่วยประจำไตรมาส 3/2011, กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, กระทรวงพาณิชย์สหรัฐเปิดเผยยอดสั่งซื้อของโรงงานเดือนก.ย. และ สถาบันจัดการด้านอุปทานของสหรัฐ (ISM) เปิดเผยดัชนีภาคบริการเดือนต.ค.